proxectonos/corpus_dominio_legal_administrativo_tmp huggingface dataset:
ORDE do 4 de setembro de 2002 pola que se regulan os permisos ó persoal da Comunidade Autónoma de Galicia en relación coas eleccións sindicais ós órganos de representación do persoal ó servicio da Administración da Xunta de Galicia.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 19/09/2002

Ante a proximidade das eleccións sindicais para a cobertura da totalidade de delegados de persoal, membros dos comités de empresa e de xuntas de persoal, que se celebrarán no período 2002-2003, faise preciso sinala-lo sistema de permisos ós membros de candidaturas, compoñentes das mesas electorais, representantes da Administración nestas, interventores e apoderados das candidaturas e ós electores en xeral,
En consecuencia, esta consellería
RESOLVE:
Primeiro.-Os compoñentes das mesas electorais e representantes da Administración desfrutarán, en
primeiro lugar, de ser preciso, de permisos polo tempo indispensable para asistir ás xuntas da mesa electoral, incluídos os desprazamentos fóra da súa residencia oficial, logo de xustificación deles, polos que percibirán as axudas de custo e gastos de viaxes previstos no Decreto 144/2001, do 7 de xuño (DOG nº 122, do 25 de xuño), sobre indemnizacións por razón de servicio. Os ditos membros das mesas disporán en segundo termo, dun permiso retribuído de xornada completa no día da votación e unha reducción de cinco horas na súa xornada de traballo do día inmediatamente posterior.
Segundo.-Os apoderados e interventores das candidaturas que se designen, se é o caso, terán permiso durante todo o día da votación e unha reducción da xornada na data inmediatamente posterior nas condicións sinaladas no parágrafo anterior.
Terceiro.-Os electores en xeral desfrutarán de permiso polo tempo indispensable para exerce-lo seu dereito ó voto, segundo as instruccións concretas que dicte cada órgano de persoal, podendo este esixirlle ó elector un xustificante do acto da votación expedido pola mesa electoral concreta na que vote, cando esta estea situada fóra do seu centro de traballo.
Cuarto.-A presente resolución non é aplicable nas eleccións ós representantes do persoal ó servicio das institucións sanitarias dependentes do Servicio Galego de Saúde.
Santiago de Compostela, 4 de setembro de 2002.
Jaime Pita Varela
Conselleiro da Presidencia, Relacións
Institucionais e Administración Pública
ORDE do 14 de agosto de 2002 pola que se fixa o prezo de venda ó público da publicación: Manual de primeiros auxilios do 061 de Galicia.
CONSELLERÍA DE SANIDADE — III. OUTRAS DISPOSICIÓNS — 19/09/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 14 de agosto de 2002.
José María Hernández Cochón
Conselleiro de Sanidade
ANEXO I
* Manual de primeiros auxilios do 061 de Galicia: 17,50 euros.
ORDE do 12 de agosto de 2002 pola que se fixa o prezo de venda ó público da publicación: Metodoloxía para a avaliación de riscos laborais en centros sanitarios.
CONSELLERÍA DE SANIDADE — III. OUTRAS DISPOSICIÓNS — 19/09/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo do informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo entenderase co IVE incluído.
Santiago de Compostela, 12 de agosto de 2002.
José María Hernández Cochón
Conselleiro de Sanidade
ANEXO I
* Metodoloxía para a avaliación de riscos laborais en centros sanitarios: 6,60 euros.
CORRECCIÓN de erros.-Orde do 21 de agosto de 2002 pola que se autoriza ós conservatorios superiores de música da Coruña e de Vigo para impartir, con carácter provisional, o primeiro e o segundo curso do grao superior de música das ensinanzas previstas na Lei orgánica 1/1990, do 3 de outubro, de ordenación xeral do sistema educativo, para o curso escolar 2002/2003.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 19/09/2002

Advertido erro, na devandita orde, publicada no DOG nº 177, do venres, 13 de setembro de 2002, cómpre efectua-la oportuna corrección:
Na páxina 13.619, no terceiro parágrafo, onde di: «o 11 curso de grao superior», debe dicir: «o 1º curso de grao superior».
Na misma páxina, onde di: «Cómpre agora ampliar esta autorización ó 21 curso,», debe dicir: «Cómpre agora ampliar esta autorización ó 2º curso,».
CONVOCATORIA de axudas de acción social para o persoal do Consello de Contas de Galicia para o exercicio 2002.
CONSELLO DE CONTAS DE GALICIA — III. OUTRAS DISPOSICIÓNS — 13/09/2002

A Comisión de Goberno do Consello de Contas de Galicia, en reunión do 9 de xullo de 2002, aprobou as bases reguladoras para a concesión de axudas ó seu persoal encadradas dentro dos fondos de acción social para o exercicio 2002. As ditas bases están expostas no taboleiro de anuncios da institución, quedando aberto o prazo de presentación de solicitudes a partir do día seguinte do da publicación deste anuncio no Diario Oficial de Galicia.
Santiago de Compostela, 2 de setembro de 2002.
Luciano Fariña Busto
Conselleiro maior
CORRECCIÓN de erros.-Resolución do 5 de setembro de 2002 pola que se convoca un curso sobre contabilidade pública na Administración local.
ESCOLA GALEGA DE ADMINISTRACIÓN PÚBLICA — III. OUTRAS DISPOSICIÓNS — 13/09/2002

Advertido erro na devandita resolución, publicada no DOG nº 175, do mércores, 11 de setembro de 2002, cómpre face-la oportuna corrección:
No sumario e na páxina 13.489, debemos incluír esta resolución na Escola Galega de Administración Pública.
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
ORDE do 6 de setembro de 2002 pola que se dispón o cesamento de vocais do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/09/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás
comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro de artigo 40.2º punto 6º da xa citada Lei 27/1992, e dos acordos do 5 e 26 de marzo de 1998, do Consello da Xunta de Galicia, os membros dos consellos de administración das autoridades portuarias de interese xeral do Estado foron nomeados por un período renovable de 4 anos, segundo orde da Consellería de Política Territorial, Obras Públicas e Vivenda do 23 de xuño de 1998, DOG número 121, do 25 de xuño, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002 modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Xa que logo, considerando que en virtude da devandita orde da Consellería de Política Territorial, Obras Públicas e Vivenda do 23 de xuño de 1998, DOG número 121, do 25 de xuño os vocais da letra c) do número 1º do artigo 40 da xa citada Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, foron nomeados por un período de 4 anos, renovable, e sen prexuízo de que conforme o previsto no mesmo artigo 40 da Lei 27/1992, a designación e separación dos vocais dos consellos de administración deberá facerse necesariamente por proposta das administracións públicas e entidades e organismos representados no consello de administración; vistas en consecuencia as propostas de nomeamento e cesamento realizadas polas distintas administracións públicas, entidades e organismos, ó abeiro do disposto no artigo 40, número 2º, da Lei 27/1992, e dos mencionados acordos tomados o 5 e 26 de marzo de 1998 e o 10 de xaneiro de 2002
modificado polo do 6 de xuño, polo Consello da Xunta de Galicia, e, en canto órgano competente,
DISPOÑO:
O cesamento dos seguintes vocais do Consello de Administración da Autoridade Portuaria de Marín e ría de Pontevedra, en representación da Administración xeral do Estado:
-Eduardo Cadenas Dapena.
-Miguel Ángel Delmas Pérez de Salcedo.
-Juan Antonio Sardina Páramo.
Santiago de Compostela, 6 de setembro de 2002.
José Cuíña Crespo
Conselleiro de Política Territorial, Obras Públicas
e Vivenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
CORRECCIÓN de erros.-Orde do 14 de agosto de 2002 pola que se convocan para o ano 2002 axudas para o desenvolvemento de cursos e seminarios de formación e capacitación de agricultores e das súas familias, que van impartir asociacións sen ánimo de lucro vinculadas ó sector agrario da Comunidade Autónoma.
CONSELLERÍA DE POLÍTICA AGROALIMENTARIA E DESENVOLVEMENTO RURAL — III. OUTRAS DISPOSICIÓNS — 17/09/2002

Advertidos erros na citada orde, publicada no Diario Oficial de Galicia nº 169, do 3 de setembro de 2002, cómpre face-las oportunas correccións:
No artigo 14º.5 c), onde di: «Un director dun centro..., nomeado polo secretario da Consellería de Política Agroalimentaria e Desenvolvemento Rural», debe dicir: «Un director dun centro..., nomeado polo secretario xeral da Consellería de Política Agroalimentaria e Desenvolvemento Rural».
No artigo 14º.5 in fine, onde di: «O secretario da Consellería de Política Agroalimentaria e Desenvolvemento Rural...», debe dicir: «O secretario xeral da Consellería de Política Agroalimentaria e Desenvolvemento Rural».
No artigo 14º.5 e), onde di: «...e por proposta do secretario da Consellería de Política Agroalimentaria e Desenvolvemento Rural...», debe dicir: «...e por proposta do secretario xeral da Consellería de Política Agroalimentaria e Desenvolvemento Rural...».
Na disposición derradeira, onde di: «Facúltase o secretario da Consellería de Política Agroalimentaria e Desenvolvemento Rural...», debe dicir: «»Facúltase o secretario xeral da Consellería de Política Agroalimentaria e Desenvolvemento Rural...».
Os anexos II e IV entenderanse substituídos polos que se referencian a continuación, sen que o prazo de presentación de solicitudes varíe e dando por válidas aquelas presentadas ata a data de publicación da presente corrección de erros.
ORDE do 13 de setembro de 2002 pola que se declara de interese galego a Fundación Galicia Saúde e se ordena a súa inscrición no Rexistro de Fundacións de Interese Galego.
CONSELLERÍA DE SANIDADE — III. OUTRAS DISPOSICIÓNS — 13/09/2002

Con data do 12 de setembro de 2002 foi publicada no Diario Oficial de Galicia a orde da Consellería da Presidencia, Relacións Institucionais e Administración Pública do 11 de setembro de 2002 pola que se clasifica como de interese benéfico-social a Fundación Galicia-Saúde adscribíndoa á Consellería de Sanidade, que exercerá plenamente o protectorado sobre ela.
Esta fundación, de acordo co establecido no artigo 4 dos seus estatutos terá por obxecto a xestión e administración da área hospitalaria da Mutual do Centro Galego de Bos Aires, co compromiso de dar cobertura a tódolos asociados presentes e futuros de conformidade coas previsións estatutarias da mutual, segundo o acordo que se celebre entre a fundación e o Centro Galego de Bos Aires-Mutualidade-Cultura-Acción Social.
Por todo isto, en virtude das competencias que me confire o artigo 34 da Lei 1/1983, do 22 de febreiro, reguladora da Xunta e do seu presidente, e segundo o establecido no artigo 8 la Lei 7/1983, do 22 de xuño, de réxime das fundacións de interese galego, modificado pola Lei 11/1991, do 8 de novembro, e o artigo 32. 3º a) do Decreto 248/1992, do 18 de xuño, polo que se aproba o Regulamento de organización e funcionamento do protectorado das fundacións de interese galego,
DISPOÑO:
Primeiro.-Declarar de interese galego a Fundación Galicia Saúde ó cumpri-los seus estatutos ás prescricións que, para tal efecto, sinala a vixente lexislación en materia de fundacións de interese galego.
Segundo.-Ordena-la inscrición da Fundación Galicia Saúde no Rexistro de Fundacións de Interese Galego, sección da Consellería de Sanidade, para os efectos constitutivos que sinala o artigo 8 da Lei 7/1983, do 22 de xuño, de réxime das fundacións de interese galego, reformada pola Lei 11/1991, do 8 de novembro.
Terceiro.-A dita fundación queda sometida ó disposto no resto da normativa de xeral aplicación, en especial á obriga de dar publicidade suficiente ás súas actividades e á ausencia de ánimo de lucro na prestación dos seus servicios, quedando obrigada a renderlle contas anualmente ó protectorado con anterioridade ó inicio do exercicio económico para o que se formula e debendo solicita-las preceptivas autorizacións do protectorado cando sexan necesarias.
Santiago de Compostela, 13 de setembro de 2002.
José María Hernández Cochón
Conselleiro de Sanidade
ORDE do 6 de setembro de 2002 pola que se nomean vocais do Consello de Administración da Autoridade Portuaria de Marín e ría de Pontevedra.
CONSELLERÍA DE POLÍTICA TERRITORIAL, OBRAS PÚBLICAS E VIVENDA — II. AUTORIDADES E PERSOAL — 17/09/2002

A Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, atribúelles ás comunidades autónomas as facultades de designación e separación dos vocais dos consellos de administración das autoridades portuarias de interese xeral do Estado sitas no seu territorio.
Ó abeiro de artigo 40.2º punto 6º da xa citada Lei 27/1992, e dos acordos do 5 e 26 de marzo de 1998, do Consello da Xunta de Galicia, os membros dos consellos de administración das autoridades portuarias de interese xeral do Estado foron nomeados por un período renovable de 4 anos, segundo orde da Consellería de Política Territorial, Obras Públicas e Vivenda do 23 de xuño de 1998, polo que é preciso proceder á súa renovación.
O acordo do Consello da Xunta de Galicia do 10 de xaneiro de 2002, modificado polo do 6 de xuño de 2002 faculta o conselleiro de Política Territorial, Obras Públicas e Vivenda para o exercicio das devanditas competencias.
Xa que logo, considerando que en virtude da devandita orde da Consellería de Política Territorial, Obras Públicas e Vivenda do 23 de xuño de 1998, DOG número 121, do 25 de xuño os vocais da letra c) do número 1º do artigo 40 da xa citada Lei 27/1992, do 24 de novembro, de portos do Estado e a mariña mercante, texto reformado pola Lei 62/1997, do 26 de decembro, foron nomeados por un período de 4 anos, renovable, e sen prexuízo de que conforme o previsto no mesmo artigo 40 da Lei 27/1992, a designación e separación dos vocais dos consellos de administración deberá facerse necesariamente por proposta das administracións públicas e entidades e organismos representados no consello de administración; vistas en consecuencia as propostas de nomeamento realizadas polas distintas administracións públicas, entidades e organismos, ó abeiro do disposto no artigo 40, número 2º, da Lei 27/1992, e dos mencionados acordos tomados o 5 e 26 de marzo de 1998 e o 10 de xaneiro de 2002, modificado por el
del 6 de junio polo Consello da Xunta de Galicia, e, en canto órgano competente,
DISPOÑO:
O nomeamento dos seguintes vocais do Consello de Administración da Autoridade Portuaria de Marín e ría de Pontevedra, en representación da Administración xeral do Estado:
-Juan Antonio Sardina Páramo.
-Eduardo Cadena Dapena.
-Carlos Abajo Cordero.
Santiago de Compostela, 6 de setembro de 2002.
José Cuíña Crespo
Conselleiro de Política Territorial, Obras Públicas
e Vivenda
ORDE do 4 de setembro de 2002 pola que se conceden axudas a conservatorios de música non dependentes da Consellería de Educación e Ordenación Universitaria.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 13/09/2002

Por Orde do 11 de marzo de 2002 (DOG do 9 de abril), publicouse a convocatoria para a concesión de axudas a conservatorios de música non dependentes da Consellería de Educación e Ordenación Universitaria, e por Orde do 22 de maio de 2002 (DOG do 4 de xuño) modificouse o importe destas.
Valoradas as solicitudes e elevada a proposta de concesión destas axudas pola comisión constituída segundo o punto sétimo da orde de convocatoria, a Consellería de Educación e Ordenación Universitaria
DISPÓN:
Primeiro.-Concedérlle-las axudas, nas contías que se sinalan, ós conservatorios de música que se relacionan no anexo a esta orde.
Segundo.-Para facer efectivo o pagamento das axudas, os beneficiarios presentarán na Dirección Xeral de Centros e Inspección Educativa, Subdirección Xeral de Centros, Servicio de Xestión de Programas Educativos, antes do 15 de outubro de 2002, a xustificación completa dos gastos realizados, segundo o disposto no punto décimo da orde de convocatoria.
Terceiro.-Contra esta orde, que esgota a vía administrativa, os interesados poderán interpoñer recurso potestativo de reposición no prazo dun mes, contado a partir do día seguinte ó da publicación no Diario Oficial de Galicia, perante o conselleiro de Educación e Ordenación Universitaria, segundo o disposto na Lei 4/1999, do 13 de xaneiro (BOE do 14) de modificación da Lei 30/1992, do 26 de novembro, de réxime xurídico das administracións públicas e do procedemento administrativo común (BOE do 27), ou ben poderán presentar directamente recurso contencioso-administrativo, perante o Tribunal Superior de Xustiza de Galicia, no prazo de dous meses contados a partir do día seguinte ó da súa publicación, conforme se establece na Lei 29/1998, do 13 de xullo, reguladora da xurisdicción contencioso-administrativa (BOE do 14).
Santiago de Compostela, 4 de setembro de 2002.
Celso Currás Fernández
Conselleiro de Educación e Ordenación Universitaria
ANEXO
Conservatorio
Contía da axuda concedida (euros)
Arzúa
12.308,07
Betanzos
18.325,41
Culleredo
28.688,25
Melide
22.475,72
Federico Paz Carbajal-Noia
17.333,13
Pontes de García Rodríguez, As
24.680,92
Ribeira
27.154,38
Conservatorio
Contía da axuda concedida (euros)
Mestre Ibáñez-Monforte de Lemos
20.775,87
Vilalba
36.880,20
Viveiro
41.297,78
Barco de Valdeorras, O
22.914,20
Carballiño, O
16.263,97
Ribadavia
7.532,10
Xinzo de Limia
20.281,90
Cangas
21.979,50
Estrada, A
23.474,70
Guarda, A
15.949,47
Lalín
29.450,63
Reveriano Soutullo-Ponteareas
35.509,55
Redondela
21.673,62
Tui
15.860,63
ORDE do 3 de setembro de 2002 pola que se modifica, como consecuencia dunha ampliación de crédito, a Orde do 12 de abril de 2002 pola que se establecen as bases reguladoras e se procede á convocatoria pública de subvencións para a programación de accións formativas experimentais e complementarias do Plan FIP cofinanciadas polo Fondo Social Europeo na Comunidade Autónoma de Galicia correspondentes ó exercicio do ano 2002.
CONSELLERÍA DE FAMILIA E PROMOCIÓN DO EMPREGO, MULLER E XUVENTUDE — III. OUTRAS DISPOSICIÓNS — 16/09/2002

A Orde do 12 de abril de 2002, da Consellería de Familia e Promoción do Emprego, Muller e Xuventude, establece que o financiamento das axudas previstas nela farase con cargo ós créditos dos programas 14.03.241B 440.0 (323.459 A), 14.03.241B 470.0 (282.424 A), 14.03.241B 472.0 (1.249.472 A), 14.03.241B 480.0 (631.036 A) e
14.03.241B.482.0 (1.439.597 A) que figuran na Lei de orzamentos xerais da Comunidade Autónoma para o ano 2002, e que constitúe o importe global máximo que se destina para estas subvencións.
Unha vez rematado o prazo de presentación de solicitudes que se establece na citada orde, moitas entidades solicitantes quedaron sen programación por falta de crédito dispoñible para financia-las accións formativas solicitadas por elas.
Por outra banda, nas aplicacións orzamentarias 14.03.241B.480.0 e 14.03.241B.470.0 existe un crédito de 60.000 euros en cada unha delas que non se incluíu nos créditos dispoñibles para esta orde, e agora, unha vez vistas as solicitudes presentadas, e tendo en conta as necesidade de crédito, considérase necesario modifica-la Orde do 12 de abril de 2002 e incluír nela esta cantidade para financiarlles accións formativas ás entidades que presentaron solicitude ó amparo desta orde.
De acordo con todo o expresado anteriormente, considérase necesario dictar unha modificación da Orde do 12 de abril de 2002.
Consecuentemente con todo o anterior, consultados o Consello Galego de Relacións Laborais e o Consello Galego de Formación Profesional, en exercicio das facultades que me confire o artigo 34 da Lei 1/1983, do 22 de febreiro, reguladora da Xunta de Galicia e do seu presidente,
DISPOÑO:
Capítulo I
Disposicións xerais
Artigo único.-O importe que se poderá imputar a financia-las accións formativas do Fondo Social Europeo nas aplicacións orzamentarias 14.03.241B.480.0 e 14.03.241B.470.0 increméntanse en 120.000 euros, 60.000 euros cada unha delas, por existir crédito suficiente.
Disposicións derradeiras
Primeira.-Autorízase o director xeral de Formación e Colocación para dictar, no ámbito das súas competencias, as resolucións e instruccións necesarias para o desenvolvemento e execución desta disposición.
Segunda.-Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 3 de setembro de 2002.
Manuela López Besteiro
Conselleira de Familia e Promoción do Emprego,
Muller e Xuventude
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
RESOLUCIÓN do 23 de maio de 2002 pola que se ordena a publicación do acordo do Consello da Xunta de Galicia, do 15 de maio de 2002, pola que se declara festa de Galicia de interese turístico na provincia de Pontevedra a Festa da Ostra de Arcade de Soutomaior.
CONSELLERÍA DE CULTURA, COMUNICACIÓN SOCIAL E TURISMO — III. OUTRAS DISPOSICIÓNS — 31/05/2002

O Consello da Xunta de Galicia, na súa reunión do día 15 de maio de 2002 adoptou, por proposta do conselleiro de Cultura, Comunicación Social e Turismo, o seguinte acordo:
«Declarar festa de Galicia de interese turístico na provincia de Pontevedra a Festa da Ostra de Arcade de Soutomaior, de conformidade co establecido no Decreto 39/2001, do 1 de febreiro, de refundición en materia de Consello Galego de Turismo, declaración de municipio turístico galego e declaracións de festas de Galicia de interese turístico».
En cumprimento do disposto no artigo 28 do devandito decreto, ordénase a publicación do acordo no
Diario Oficial de Galicia e a notificación ás persoas ou entidades organizadoras da festa e ó concello correspondente.
Santiago de Compostela, 23 de maio de 2002.
Jesús Pérez Varela
Conselleiro de Cultura, Comunicación Social
e Turismo
CORRECCIÓN de erros.-Orde do 8 de maio de 2002, das consellerías de Educación e Ordenación Universitaria e de Familia e Promoción do Emprego, Muller e Xuventude, pola que se establecen as bases e se convocan subvencións para as corporacións locais da Comunidade Autónoma que vaian establecer un programa de axudas ás familias para a escolarización dos seus fillos para o curso académico 2002/2003.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/05/2002

Advertido erro na devandita orde, publicada no Diario Oficial de Galicia nº 93, do 15 de maio de 2002, cómpre face-las seguintes correccións:
Na exposición de motivos, parágrafo quinto, liña sétima, páxina 7.088, onde di: «por un importe de 136.310 euros», debe dicir: «por un importe de 136.309 euros».
RESOLUCIÓN do 15 de maio de 2002, conxunta da Consellería da Presidencia, Relacións Institucionais e Administración Pública e da Consellería de Medio Ambiente, pola que se adxudican as prórrogas das bolsas de predoutoramento en temas de ambiente, convocadas por Orde do 27 de marzo de 2002.
CONSELLERÍA DA PRESIDENCIA, RELACIÓNS INSTITUCIONAIS E ADMINISTRACIÓN PÚBLICA — III. OUTRAS DISPOSICIÓNS — 31/05/2002

A orde conxunta da Consellería da Presidencia, Relacións Institucionais e Administración Pública e da Consellería de Medio Ambiente do 27 de marzo de 2002 (DOG do 16 de abril), aprobaba no anexo I as bases que rexerán a convocatoria dunha nova prórroga de bolsas de predoutoramento para a continuación de teses de doutoramento en temas de investigación en ambiente, correspondentes ó Programa de Investigación en Medio Ambiente do Plan Galego de Investigación e Desenvolvemento Tecnolóxico.
Na base 6 do anexo I, da mencionada orde de convocatoria, determinábanse os criterios de selección que deberían ter en conta os membros da comisión correspondente.
Na súa virtude, atendendo a proposta elaborada pola citada comisión,
RESOLVEMOS:
Primeiro.-Concedérlle-las novas prórrogas das bolsas de predoutoramento para a continuación de teses de doutoramento en temas de investigación en ambiente ás persoas que se relacionan no anexo desta resolución.
Segundo.-A inobservancia por parte dos beneficiarios de calquera das bases establecidas na orde
de convocatoria do 27 de marzo de 2002 (DOG do 16 de abril), suporá a perda do dereito a percibi-la axuda correspondente.
Terceiro.-Contra esta resolución poderán os interesados interpoñer recurso potestativo de reposición ante o conselleiro da Presidencia, Relacións Institucionais e Administración Pública ou ante o conselleiro de Medio Ambiente, no prazo dun mes que comezará a contar a partir do día seguinte ó da publicación desta resolución no Diario Oficial de Galicia. De non estima-la interposición deste recurso, poderán interpoñer recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ó da publicación desta resolución no Diario Oficial de Galicia.
Disposición derradeira
Esta resolución entrará en vigor o día seguinte ó da súa publicación no Diario Oficial de Galicia.
Santiago de Compostela, 15 de maio de 2002.
P.O. (Orde 27-3-2002,P.O. (Orde 27-3-2002,
DOG do 16 de abril) DOG do 16 de abril)
Miguel A. Ríos FernándezFrancisco Pan Montojo
Conselleiro da Presidencia, Conselleiro de Medio
Relacións Institucionais e  Ambiente
Administración Pública
ANEXO
BolseiroDNI
Alonso Pérez, Ana Isabel36122299-V
Cal Prieto, Mª Jesús32797745-K
Piñeiro Iglesias, María34894902-S
Uhia Castro, Edith53171981-Y
CONSELLERÍA DE CULTURA, COMUNICACIÓN SOCIAL
E TURISMO
ORDE do 29 de maio de 2002 sobre delegación de competencias no director xeral de Administración Local.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 31/05/2002

A Lei 3/2002, do 29 de abril, de medidas de réxime fiscal e administrativo, no seu título II Normas en materia de función pública, dedica o seu artigo 6 ós funcionarios da Administración local, engadindo un artigo 13 bis á Lei 4/1988, do 26 de maio, da función pública de Galicia, que queda redactado da seguinte forma «Correspóndelle ó conselleiro competente en materia de Administración local exerce-las competencias que, respecto dos funcionarios de Administración con habilitación de carácter nacional, lle correspondan á Comunidade Autónoma de Galicia».
A actividade administrativa da Consellería de Xustiza, Interior e Relacións Laborais leva consigo unha concentración de funcións, entre outras as correspondentes ó eido da Administración local, arredor do seu titular que aconsella, dado o seu volume, recorrer á delegación de competencias no director xeral de Administración Local, sen esquece-lo debido respecto ós principios que informan a actividade administrativa e que a nosa Constitución recolle no seu artigo 103.1º.
A delegación de competencias permite a axilización administrativa necesaria que redunda en beneficio tanto da Administración como dos administrados, dentro do máis rigoroso respecto das garantías xurídicas que a tutela dos intereses públicos esixe.
Na súa virtude, facendo uso das facultades que me confiren os artigos 38, 43.3º e 44 da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, e 13 da Lei 30/1992, do 26 de novembro, de réxime xurídico das administracións públicas e do procedemento administrativo común, e demais disposicións de xeral aplicación,
DISPOÑO:
Artigo 1º
Delégase no director xeral de Administración Local o exercicio das competencias que, respecto ós funcionarios de Administración local con habilitación de carácter nacional, correspondan ó conselleiro de Xustiza, Interior e Relacións Laborais.
Artigo 2º
O exercicio destas competencias delegadas axustaráse ó disposto nos artigos 13 e 14 da Lei 30/1992, do 26 de novembro, de réxime xurídico das administracións públicas e do procedemento administrativo común, e na Lei 1/1983, do 22 de febreiro, reguladora da Xunta e do seu presidente.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de maio de 2002.
Antonio Pillado Montero
Conselleiro de Xustiza, Interior e Relacións Laborais
DECRETO 186/2002, do 29 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia, Relacións Institucionais e Administración Pública.
PRESIDENCIA — II. AUTORIDADES E PERSOAL — 30/05/2002

Con motivo da viaxe do presidente da Xunta de Galicia a Moscú, é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Moscú, encárgaselle o despacho de asuntos da Presidencia, desde ó día 30 de maio ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, vintenove de maio de dous mil dous.
Manuel Fraga Iribarne
Presidente
CONSELLERÍA DA PRESIDENCIA, RELACIÓNS INSTITUCIONAIS
E ADMINISTRACIÓN PÚBLICA
CORRECCIÓN de erros.-Orde do 3 de maio de 2002 pola que se dictan normas para a concesión de equipos de comunicación bases e móbiles de radio Trunking ós concellos de Galicia para misións de protección civil.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/05/2002

Advertidos erros na citada orde, publicada no DOG nº 92, do 14 de maio de 2002, cómpre face-las seguintes correccións:
1. Na páxina 6.994, columna segunda, no artigo 3º relativo ó crédito, onde di: «Para a consecución do obxectivo ó que se refire a presente orde, a Consellería de Xustiza, Interior e Relacións Laborais destinará ata un límite dez millóns de pesetas, 57.000 euros, con cargo á aplicación orzamentaria 13.04.231A.623.0, dos orzamentos da Comunidade Autónoma galega para o ano 2002», debe dicir: «Para a consecución do obxectivo ó que se refire a presente orde, a Consellería de Xustiza, Interior e Relacións Laborais destinará ata un límite de 57.000 euros, con cargo á aplicación orzamentaria 13.04.231A.623.0, dos orzamentos da Comunidade Autónoma galega para o ano 2002».
2. Na páxina 6.995, columna segunda, no artigo 8º.1 onde di: «1. O alcalde do concello ó que se lle concedese material, disporá dun prazo de quince días hábiles, contados a partir da recepción da comunicación individual da resolución favorable, para comunica-la aceptación.
A comunicación da aceptación pode facerse de forma telemática, a través do Portal dos Concellos Eido Local, sempre que se sinalase na súa solicitude o consentimento para a comunicación telemática como medio de comunicación», debe dicir: «1. O alcalde do concello ó que se lle concedese material, disporá dun prazo de quince días hábiles, contados a partir da recepción da comunicación individual da resolución favorable, para comunica-la aceptación».
CONSELLERÍA DE FAMILIA E PROMOCIÓN DO EMPREGO,
MULLER E XUVENTUDE
ORDE do 26 de abril de 2002 pola que se fixa o prezo de venda ó público da publicación Límites de Exposición Profesional para Axentes Químicos 2001-2002.
CONSELLERÍA DE XUSTIZA, INTERIOR E RELACIÓNS LABORAIS — III. OUTRAS DISPOSICIÓNS — 30/05/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma de Galicia, no seu artigo 6 sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandato e despois de emitido o preceptivo informe favorable da Consellería de Economía e Facenda, esta consellería
DISPÓN
Artigo único:
1. Queda aprobado o prezo de venda ó público da publicación editada por esta consellería e que se relaciona no anexo.
2. Este prezo enténdese con IVE incluído.
Santiago de Compostela, 26 de abril de 2002.
Antonio Pillado Montero
Conselleiro de Xustiza, Interior e Relacións
Laborais
ANEXO
Título: Límites de Exposición Profesional para Axentes Químicos 2001-2002.
Prezo: 6,01 euros.
ORDE do 29 de abril de 2002 pola que se convocan axudas de carácter socioeconómico para o exercicio do ano 2002.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 30/05/2002

A Orde do 30 de novembro de 2000 pola que se establecen as bases e condicións e se regula o procedemento de concesión de axudas de carácter socioeconómico prevé, que as convocatorias anuais, que poderán ser varias, se rexerán polas bases e condicións establecidas na dita orde.
Para tal obxecto, esta consellería
DISPÓN
Artigo 1º.-Convocatoria de axudas.
Convócanse axudas de carácter socioeconómico, que se rexerán polas bases e condicións e de acordo co procedemento establecido na Orde do 30 de novembro de 2000 (DOG do 20 de decembro); o prazo de presentación de solicitudes de acordo co seu artigo 11 será o de trinta días hábiles contados a partir do seguinte ó da publicación desta convocatoria.
Xunto coa solicitude e o resto da documentación prevista no artigo 11 da Orde do 30 de novembro de 2000, achegarase certificación bancaria da conta da que sexa titular o beneficiario para efectos de pagamento, e na que se faga consta-lo código da entidade e da sucursal e número de conta.
Artigo 2º.-Crédito orzamentario.
As subvencións concédense con cargo ó exercicio do ano 2002.
As axudas concederanse con cargo á aplicación orzamentaria 12.03.614B.780.0 e por un importe de 463.268 euros.
Disposición derradeira
Esta orde entrará en vigor o día seguinte ó da súa publicación no Diario Oficial de Galicia.
Santiago de Compostela, 29 de abril de 2002.
Enrique César López Veiga
Conselleiro de Pesca e Asuntos Marítimos
DECRETO 188/2002, do 15 de maio, polo que se acepta a cesión, a título gratuíto, dun terreo situado no concello da Guarda (Pontevedra) destinado á construcción dunha estación de autobuses.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/05/2002

O Pleno da Corporación municipal do Concello da Guarda, reunido en sesión que tivo lugar o día 2 de novembro de 2001, acordou ceder á Comunidade Autónoma de Galicia o predio situado no termo municipal da Guarda, destinado á construccción dunha estación de autobuses.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o Regulamento para a execución de dita lei.
Na súa virtude, por proposta do conselleiro de Economía e Facenda, feita nos termos nos que o Concello da Guarda acordou a cesión e logo de deliberación do Consello da Xunta de Galicia na súa reunión do día quince de maio de dous mil dous,
DISPOÑO:
Artigo 1º
Acéptase a cesión, feita polo Concello da Guarda, a título gratuíto, do predio de 3.099 m, situado no termo municipal da Guarda e cos seguintes lindeiros: ó norte, Avelino Franco e máis Angelina Trigo Álvarez; ó sur, Manuel Sobrino, Francisco Vicente González e Ramón Miguel Rodríguez González; ó leste, estrada da Pasaxe; e ó oeste, castro, parede, Angelina Trigo Álvarez, Ignacio Otero Giráldez e José Otero Vicente.
Artigo 2º
O predio cedido destinarase á construcción dunha estación de autobuses. A dita parcela resulta da agrupación das seguintes parcelas rexistrais:
Predio nº 1: tomo 969, libro 107, folio 193, predio nº 17.798.
Predio nº 2: tomo 969, libro 107, folio 194, predio nº 17.799.
Predio nº 3: tomo 969, libro 107, folio 195, predio nº 17.800.
Predio nº 4: tomo 969, libro 107, folio 196, predio nº 17.801.
Predio nº 5: tomo 969, libro 101, folio 62, predio nº 16.887.
Predio nº 6: tomo 969, libro 107, folio 197, predio nº 17.802.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documen
to público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, quince de maio de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
CONSELLERÍA DE POLÍTICA TERRITORIAL, OBRAS PÚBLICAS
E VIVENDA
DECRETO 187/2002, do 15 de maio, polo que se acepta a cesión, a título gratuíto, dunha parcela situada no termo municipal de Ferrol (A Coruña) para a construcción dun conservatorio de música.
CONSELLERÍA DE ECONOMÍA E FACENDA — III. OUTRAS DISPOSICIÓNS — 30/05/2002

O Pleno da Corporación do Concello de Ferrol, reunido en sesión celebrada o día 31 xaneiro de 2002, acordou cederlle á Comunidade Autónoma de Galicia unha parcela de 4.043 m no termo municipal deste concello para a construcción dun conservatorio de música.
A Secretaría Xeral e do Patrimonio tramitou o correspondente expediente de aceptación de cesión, de conformidade co disposto nos artigos 16, 17 e 23 da Lei 3/1985, do 12 de abril, do patrimonio da Comunidade Autónoma de Galicia e 33, 34 e 38 do Decreto 50/1989, do 9 de marzo, polo que se aproba o regulamento para a execución da dita lei.
Na súa virtude, por proposta do conselleiro de Economía e Facenda, feita nos termos nos que o Concello de Ferrol acordou a cesión, logo de deliberación do Consello da Xunta de Galicia na súa reunión do día quince de maio de dous mil dous,
DISPOÑO:
Artigo 1º
Acéptase a cesión, feita polo Concello de Ferrol, a título gratuíto, dunha parcela de 4.043 m que linda: ó norte, rúa das Telleiras; ó sur, ría de Ferrol; ó leste, paseo de Caranza e avda. do Mar; ó oeste, parcela de propiedade municipal, antigo matadoiro.
Inscrito no Rexistro da Propiedade de Ferrol no tomo 2155, libro 873, folio 54, predio nº 63.964, inscrición 1ª.
Artigo 2º
A parcela cedida destinarase á construcción dun conservatorio de música.
Artigo 3º
A Consellería de Economía e Facenda, a través da Secretaría Xeral e do Patrimonio, procederá á formalización da cesión no correspondente documento público e á inscrición do ben no Rexistro da Propiedade a nome da Comunidade Autónoma de Galicia.
Disposición derradeira
A Consellería de Economía e Facenda, a través da Secretaría Xeral e do Patrimonio, levará a cabo tódolos trámites necesarios para a efectividade deste decreto.
Santiago de Compostela, quince de maio de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
DECRETO 179/2002, do 23 de maio, polo que se acorda encargar do despacho de asuntos da Presidencia, durante a ausencia do seu titular, ó conselleiro da Presidencia, Relacións Institucionais e Ad-
PRESIDENCIA — II. AUTORIDADES E PERSOAL — 24/05/2002

ministración Pública.
Con motivo da viaxe do presidente da Xunta de Galicia a Perugia (Italia), é necesario prove-la substitución durante o tempo da súa ausencia.
Polo tanto, en uso das atribucións que me confire o artigo 26.7º da Lei 1/1983, do 22 de febreiro, reguladora da Xunta e do seu presidente,
DISPOÑO:
Artigo único.-Durante a ausencia do presidente da Xunta de Galicia, con motivo da súa viaxe a Perugía (Italia), encárgaselle o despacho de asuntos da Presidencia, desde o día 25 de maio ata o seu regreso, ó conselleiro da Presidencia, Relacións Institucionais e Administración Pública.
Santiago de Compostela, vintetrés de maio de dous mil dous.
Manuel Fraga Iribarne
Presidente
DECRETO 178/2002, do 23 de maio, polo que se dispón que cese José Andrés Faíña Medín como director xeral de Planificación Económica e Fondos Comunitarios.
CONSELLERÍA DE ECONOMÍA E FACENDA — II. AUTORIDADES E PERSOAL — 24/05/2002

En virtude do establecido nos artigos 4.13º e 34.2º da Lei 1/1983, do 22 de febreiro, reguladora da Xunta e do seu presidente, modificada pola Lei 11/1988, do 20 de outubro, por proposta do conselleiro de Economía e Facenda, e logo de deliberación do Consello da Xunta de Galicia na súa reunión do día vintetrés de maio de dous mil dous,
DISPOÑO:
Que cese José Andrés Faíña Medín, por petición propia, agradecéndolle os servicios prestados.
Santiago de Compostela, vintetrés de maio de dous mil dous.
Manuel Fraga Iribarne
Presidente
José Antonio Orza Fernández
Conselleiro de Economía e Facenda
ORDE do 22 de agosto de 2002 pola que se fai pública a ampliación do importe existente para a concesión das axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura convocadas pola Orde do 27 de decembro de 2001.
CONSELLERÍA DE PESCA E ASUNTOS MARÍTIMOS — III. OUTRAS DISPOSICIÓNS — 28/08/2002

A Orde do 27 de decembro de 2001 pola que se particulariza para o exercicio 2002 o procedemento de concesión de axudas para a creación, renovación, modernización e innovación tecnolóxica das empresas de manipulación, transformación, conservación, tratamento e comercialización dos productos da pesca, o marisqueo e a acuicultura (DOG nº 5, do 8 de xaneiro) establece no seu artigo 1 o importe da contía máxima das axudas que ó abeiro desta poderán ser concedidas ós seus solicitantes.
Non obstante, e por canto no mesmo programa de gasto destinado para o efecto existen outras dotacións que poden ser utilizadas para os mesmos fins, e polo que cómpre amplia-lo importe da contía máxima das axudas que poderán ser concedidas ó abeiro da referida Orde do 27 de decembro de 2001 á finalidade de achegar estas ó maior número de beneficiarios posible.
Por todo o exposto e no uso das facultades que me foron conferidas
DISPOÑO:
Artigo único.
Primeiro.-Amplíase o importe da contía máxima das axudas que se van conceder ó abeiro da Orde do 27 de decembro de 2001 (DOG nº 5, do 8 de xaneiro de 2002) na cantidade de 7.170.663,32 A con cargo á aplicación orzamentaria 12.03.722A.770.0 que figura dotada nos orzamentos xerais da Comunidade Autónoma de Galicia para 2002.
Segundo.-A presente modificación non afecta ó prazo establecido na referida orde para a presentación de solicitudes.
Santiago de Compostela, 22 de agosto de 2002.
Enrique César López Veiga
Conselleiro de Pesca e Asuntos Marítimos
RESOLUCIÓN do 22 de xullo de 2002 pola que se anuncia a convocatoria para a celebración de convenios de colaboración para o mantemento de actividade de salas de teatro, danza e exhibición escénica en xeral, durante o ano 2002.
INSTITUTO GALEGO DAS ARTES ESCÉNICAS E MUSICAIS — III. OUTRAS DISPOSICIÓNS — 23/08/2002

O Consello Rector do Instituto Galego das Artes Escénicas e Musicais (IGAEM) aprobou na súa xuntanza do 22 de xullo de 2002 a convocatoria de convenios de colaboración para o mantemento da actividade de salas de teatro, danza e exhibición escénica en xeral durante o ano 2002.
As compañías interesadas poden recolle-las súas bases da convocatoria na sede do IGAEM, pavillón de Galicia San Lázaro s/n Santiago de Compostela.
A convocatoria está destinada ó mantemento de actividade teatral de salas privadas constituídas xuridicamente como tales, que dispoñan dun local propio ou arrendado polo menos a partir de 2000 e que continúen na actualidade coa programación de sala.
O importe total da convocatoria é de 60.101 A (sesenta mil cento un euros ) e non poderán subscribirse convenios de colaboración individuais por un importe superior a 24.040 A (vintecatro mil corenta euros).
O 80% da proposta solicitada pola sala resultará vinculada á actividade e á programación a que se fai referencia no punto quinto da convocatoria. O 20% restante será librado contra acreditación documental do investimento en inmobilizado material permanente no local, relativo ó equipamento técnico ou equipamento material da sala, que redunda na mellora das condicións desta, mesmo en substitución de equipamento similar en arrendamento.
As salas que se presenten deberán presenta-la documentación técnica, administrativa e económica requirida no articulado da convocatoria na que consten os parámetos de valoración que se van aplicar, documentación que se presentará no prazo de trinta días naturais contados desde o día seguinte á publicación deste anuncio no Diario Oficial de Galicia.
Santiago de Compostela, 22 de xullo de 2002.
Aníbal Otero Fernández
Xerente do Instituto Galego das Artes Escénicas
e Musicais
ORDE do 17 de xullo de 2002 pola que se fixa o prezo de venda ó público da publicación: Manual de procedementos de atención primaria.
CONSELLERÍA DE SANIDADE — III. OUTRAS DISPOSICIÓNS — 23/08/2002

A Lei 13/1991, do 9 de decembro, de taxas, prezos e exaccións reguladoras da Comunidade Autónoma
de Galicia, no seu artigo 6, sinala a obriga de que os prezos privados sexan fixados polas consellerías correspondentes, logo de informe favorable da Consellería de Economía e Facenda, e publicados no Diario Oficial de Galicia.
Para cumprir este mandado, e despois de emitido o preceptivo informe favorable da Consellería de Economía e Facenda, esta consellería
DISPÓN:
Artigo único.
1. Queda aprobado o prezo de venda ó público da publicación editada polo Sergas e que se relaciona no anexo.
2. Este prezo entenderase con IVE incluído.
Santiago de Compostela, 17 de xullo de 2002.
José María Hernández Cochón
Conselleiro de Sanidade
ANEXO I
-Manual de procedementos de atención primaria: 6 euros.
CORRECCIÓN de erros.-Orde do 20 de decembro de 2001 pola que se ordena a publicación do concerto entre a Universidade da Coruña e o Servicio Galego de Saúde.
CONSELLERÍA DE SANIDADE — III. OUTRAS DISPOSICIÓNS — 21/08/2002

Advertidos erros na orde da Consellería de Sanidade do 20 de decembro de 2001, pola que se ordena a publicación do concerto entre a Universidade da Coruña e o Servicio Galego de Saúde, publicada no Diario Oficial de Galicia nº 251, do luns día 31 de decembro de 2001, cómpre face-la oportuna corrección.
Na páxina 16.637.
Anexo I.
Complexo Hospitalario Juan Canalejo-Marítimo Oza da Coruña.
Onde di:
Martínez Vidal, José
TIT-UI
Medicina
Xefe de servicio
Oftalmoloxía
Debe dicir:
Martínez Vidal, José
TIT-UI
Medicina
Xefe de servicio
Otorrinolaringoloxía
Complexo Hospitalario Arquitecto Marcide/Profesor Novoa Santos de Ferrol.
Onde di:
Núñez Pérez, Antonio
TIT-EU
Ciencias da Saúde
FEA
Psiquiatría
Debe dicir:
Núñez Pérez, Antonio
TIT-EU
Medicina
FEA
Psiquiatría
Onde di:
Complexo Hospitalario Juan Canalejo-Marítimo Oza da Coruña.
Pita Fernández, Salvador
CAT-EU
Ciencias da Saúde
FEA
M. familiar e c.
Debe suprimirse e dicir:
Xerencia de Atención Primaria A Coruña-Ferrol, Área da Coruña.
Pita Fernández, Salvador
CAT-EU
Ciencias da Saúde
FEA
M. familiar e c.
Así mesmo, debe engadirse na listaxe do Complexo Hospitalario Juan Canalejo-Marítimo Oza da Coruña.
Amado Vázquez, Mª Eugenia
TITEUI/P.P.
Fisioterapia
Fisioterapeuta